text: Hobbylandmand må ikke holde dyr
  06 marts 2014 kl. 06.26
  Den 56-årige hobbylandmand fra Hejnsvig der i december blev frataget retten til at holde dyr, har endnu en gang fået forbud mod at beskæftige sig med dyr. Det skriver Vejle Amts Folkeblad.
  Den 17. december sidste år blev manden fradømt retten til at holde dyr i 10 år, men da han ankede dommen ved byretten, kunne han fortsat holde dyr, indtil landsretten har taget stilling til sagen.
  I går fastslog Retten i Kolding så, at han heller ikke må holde dyr, indtil landsretten er kommet med en afgørelse.
  Manden har siden 2006 haft flere sager om misrøgt af dyr. Den mest omtalte sag kom til nytår, da 29 heste forsvandt fra en ejendom ved Eg ved Grindsted, efter ejendommen var brændt.
  Læs Vejle Amts Folkeblads historie her.
  